बरेली। वरिष्ठ संवाददाता। अलीगंज थाने से हथकड़ी लगे मुल्जिम के फरार होने के मामले में जांच शुरू हो गई है। डीआईजी ने मामले की जांच सीओ आंवला कर्मवीर सिंह को सौंपी है। इस मामले में एसओ अलीगंज भी जांच के घेरे में हैं।अलीगंज पुलिस ने लड़की को बंधक बनाने के मामले में दो आरोपियों सर्वेश और सतपाल को पकड़ा था। मंगलवार को सतपाल हथकड़ी के साथ फरार हो गया। थाना परिसर से मुल्जिम के फरार होने की सूचना पर हड़कंप मच गया।